Rikunarita-ORG/Wikinium huggingface dataset:
# പിയ ബാജ്പേയ്

**ഇംഗ്ലീഷ് വിലാസം**

| Pia Bajpiee |
| --- |
|  |
| ജനനം |  (1993-12-22) 22 ഡിസംബർ 1993 വയസ്സ്) Etawah, Uttar Pradesh, India |
| തൊഴിൽ(s) | Actress, Model |
| സജീവ കാലം | 2008–present |
| ഉയരം | 1.63 മീ (5 അടി 4 ഇഞ്ച്) |

**പിയാ ബാജ്പേയ്** ഒരു ഇന്ത്യൻ ചലച്ചിത്രനടിയും മോഡലുമാണ്. തമിഴ്, തെലുങ്ക് എന്നീ ഭാഷകളിലെ ചലച്ചിത്രങ്ങളിലാണ് സജീവമായി കാണപ്പെടുന്നത്. വങ്കട് പ്രഭു സംവിധാനം ചെയ്ത ഗോവ എന്ന ചലച്ചിത്രത്തിൽ രോഷ്ണി എന്ന കഥാപാത്രത്തേയും, കെ.വി ആനന്ദ് സംവിധാനം ചെയ്ത കോ എന്ന ചലച്ചിത്രത്തിൽ സരോ എന്ന കഥാപാത്രത്തേയും അവതരിപ്പിച്ചത് മുതലാണ് ചലച്ചിത്രരംഗത്തിൽ അറിയപ്പെടാൻ തുടങ്ങിയത്. ചലച്ചിത്രരംഗത്തിൽ വരുന്നതിന് മുമ്പ് പിയാ ഒരു മോഡൽ ആയിരുന്നു.

## പുറത്തേക്കുള്ള കണ്ണികൾ
# വിവേക് (നടൻ)

**ഇംഗ്ലീഷ് വിലാസം**

| വിവേക് |
| --- |
|  |
| Pseudonym | ചിന്ന കലൈവാണർ, ജനഗളിൻ കലൈഗ്നൻ |
| ജനന നാമം | വിവേകാനന്ദൻ |
| ജനനം | (1961-11-19)നവംബർ 19, 1961 മധുര, തമിഴ്നാട്, ഇന്ത്യ |
| മരണം | ഏപ്രിൽ 17, 2021(2021-04-17) (59 വയസ്സ്) ചെന്നൈ, തമിഴ്നാട്  |
| Medium | Stand-up comedy, ചലച്ചിത്രം |
| ദേശീയത | ഇന്ത്യൻ |
| ഭാര്യ | അരുൾസെൽവി വിവേകാനന്ദൻ |

തമിഴ് ചലച്ചിത്രമേഖലയിലെ ഒരു പ്രമുഖ ഹാസ്യനടനാണ് **വിവേക് വിവേകാനന്ദൻ** എന്ന **വിവേക്** (തമിഴ്: விவேக்) (ജനനം:19 നവംബർ 1961 - മരണം 2021 ഏപ്രിൽ 17). 1987-ൽ കെ. ബാലചന്ദറിന്റെ *മനതിൽ ഉരുതി വേണ്ടും* എന്ന ചിത്രത്തിലൂടെ അഭിനയരംഗത്ത് പ്രവേശിച്ച വിവേകിനെ ഏറെ ശ്രദ്ധേയനാക്കിയത് പിൽക്കാലത്ത് പുറത്തു വന്ന *കുഷി*, *മിന്നലേ*, *റൺ*, *സാമി* തുടങ്ങിയ ചിത്രങ്ങളിലെ അഭിനയങ്ങളാണ്. താളവും പ്രാസവുമൊപ്പിച്ചുള്ള സംഭാഷണശൈലിയും പ്രസരിപ്പുള്ള ഭാവപ്രകടനങ്ങളും അദ്ദേഹത്തിന്റെ പ്രത്യേകതകളാണ്. വിദ്യാഭ്യാസ-ആരോഗ്യ രംഗങ്ങളിലെ അഴിമതി, തൊഴിലില്ലായ്മ, കള്ളപ്പണം, ജനപ്പെരുപ്പം, കപടരാഷ്ട്രീയം തുടങ്ങി സമൂഹജീവിതത്തിലെ ദുഷ്പ്രവണതകളെ ഹാസ്യാത്മകമായി അവതരിപ്പിക്കുന്നതിൽ അദ്ദേഹത്തിനുള്ള പ്രാവിണ്യം ശ്രദ്ധേയമാണ്.

മികച്ച ഹാസ്യനടനുള്ള ഫിലിംഫെയർ അവാർഡ് നാലു തവണ അദ്ദേഹത്തിന് ലഭിച്ചിട്ടുണ്ട്. *റൺ*, *സാമി*, *പേരഴഗൻ*, *ശിവാജി* എന്നീ ചിത്രങ്ങളിലെ അഭിനയത്തിനായിരുന്നു അവാർഡ്. കലാലോകത്തിന് നൽകിയ സംഭാവനകളെ പരിഗണിച്ച് രാഷ്ട്രം അദ്ദേഹത്തിന് പത്മശ്രീ പുരസ്കാരം(2009) സമ്മാനിച്ചിട്ടുണ്ട്.

# മരണം

2021 ഏപ്രിൽ 17-ന് വിവേക് അന്തരിച്ചു. ഹൃദയാഘാതത്തെ തുടർന്ന് ഗുരുതരാവസ്ഥയിലെ ചെന്നൈയിലെ സ്വകാര്യ ആശുപത്രിയിൽ ചികിൽസയിൽ ആയിരുന്നു ഇദ്ദേഹം. ഷൂട്ടിംഗ് സെറ്റിൽവച്ചു കുഴഞ്ഞു വീണതിനെ തുടർന്ന് ചെന്നൈയിലെ ആശുപത്രിയിൽ പ്രവേശിപ്പിക്കുകയായിരുന്നു.

## അവലംബം

## ബാഹ്യ ലിങ്കുകൾ

* ഇന്റർനെറ്റ് മൂവി ഡാറ്റാബേസിൽ നിന്ന് വിവേക്
* റോട്ടൻ ടൊമാറ്റോസിൽ നിന്ന് Vivek

* വിവേക് ട്വിറ്ററിൽ
# ജി.മാരിമുത്തു

| ജി.മാരിമുത്തു |
| --- |
| ജനനം |  (1967-07-12) 12 ജൂലൈ 1967 വയസ്സ്) വരുസനാട്, തേനി, തമിഴ്നാട്, ഇന്ത്യ |
| മരണം | 8 സെപ്റ്റംബർ 2023(2023-09-08) (56 വയസ്സ്) |
| മറ്റ് പേരുകൾ | സേതുപാഹി / ജിഎം / എജിഎസ് |
| തൊഴിൽs | * ചലച്ചിത്ര സംവിധായകൻ
* നടൻ
 |
| സജീവ കാലം | 1999–വർത്തമാന |
| ജീവിതപങ്കാളി | ഭാഗ്യലക്ഷ്മി (m. 1994) |
| കുട്ടികൾ | 2 |

**ജി. മാരിമുത്തു** ഒരു ഇന്ത്യൻ ചലച്ചിത്ര സംവിധായകനും നടനുമാണ്, അദ്ദേഹം തമിഴ് ചലച്ചിത്ര വ്യവസായത്തിൽ പ്രവർത്തിച്ചിട്ടുണ്ട്. *കണ്ണും കണ്ണും* (2008) എന്ന ചിത്രത്തിലൂടെ സംവിധായകനായി അരങ്ങേറ്റം കുറിച്ച ശേഷം, *പുലിവാൽ* (2014) ഉൾപ്പെടെയുള്ള മറ്റ് സംരംഭങ്ങളും നടനെന്ന നിലയിൽ സപ്പോർട്ടിംഗ് റോളുകളും അദ്ദേഹം ചെയ്തു.
# ആലാപ് രാജു

**ഇംഗ്ലീഷ് വിലാസം**
പ്രദർശിപ്പിക്കുക

| Aalaap Raju |
| --- |
| ജന്മനാമം | Aalaap Raju |
| ജനനം |  (1979-06-06) 6 ജൂൺ 1979 വയസ്സ്) |
| തൊഴിൽ(കൾ) | Playback singer, musician |
| വർഷങ്ങളായി സജീവം | 2010–present |

ഇന്ത്യയിലെ ചെന്നൈയിൽ നിന്നുള്ള ഒരു പിന്നണിഗായകനും ബാസ് വാദ്യക്കാരനുമാണ് **ആലാപ് രാജു** (ജനനം: 6 ജൂൺ 1979). 2011-ൽ ഹാരിസ് ജയരാജ് സംഗീതം നൽകിയ കോ എന്ന സിനിമയിൽ നിന്നുള്ള അദ്ദേഹത്തിന്റെ ഇനാമോ ഏദോ എന്ന ഗാനം നിരവധി മാസം സംഗീത ചാർട്ടിൽ ഒന്നാമതെത്തുകയും മികച്ച പുരുഷ പിന്നണിഗായകനുള്ള ഫിലിംഫെയർ അവാർഡ് നേടുകയും ചെയ്തു. ഹാരിസ് ജയരാജ്, തമൻ, ജി.വി.പ്രകാശ്, ദീപക് ദേവ്, ഡി.ഇമ്മൻ, ശ്രീകാന്ത് ദേവ തുടങ്ങിയ സംഗീത സംവിധായകർക്ക് വേണ്ടി അദ്ദേഹം പാടിയിട്ടുണ്ട്. മുഖമൂടിയിൽ നിന്നുള്ള വായ മൂഡി സുമ്മ ഇറു ഡാ, എൻ‌ഗെയും കാതലിൽ നിന്നുള്ള എൻ‌ഗെയും കാതൽ, നാൻ‌ബാനിൽ നിന്നുള്ള എന്തൻ കൺ മുന്നെ, ഒരു കൽ ഒരു കണ്ണാടിയിൽ നിന്നുള്ള കാതൽ ഒരു ബട്ടർഫ്ലൈ, അഖില അഖില, വന്ദാൻ വെന്ദ്രനിൽ നിന്നുള്ള അഞ്ജന അഞ്ജന, അയ്യനാർ നിന്ന് കുതു കുതു, രംഗത്തിൽ നിന്നുള്ള എൻഡുക്കോ യെമോ, യുവയിൽ നിന്ന് നെഞ്ചോടു ചെർത്തു, മാട്രാനിൽ നിന്നുള്ള തീയേ തിയേ, മനം കോതി പറവൈയിൽ നിന്നുള്ള ജൽ ജൽ ഒസായ്, എന്നൈ അരിന്ദലിൽ നിന്നുള്ള മായ ബസാർ എന്നിവ അദ്ദേഹത്തിന്റെ ശ്രദ്ധേയമായ മറ്റ് ഗാനങ്ങളാണ്.

## അവലംബം

## പുറം കണ്ണികൾ

* Gurupriya S (29 January 2011). "Aalaap Raju: Double delight". *Times of India*. Archived from the original on 2012-05-27. Retrieved 2019-08-10.
* Falconer, Alec; Giles, Ralph (2009 ഓഗസ്റ്റ് 8). "All That Jazz". *ExpressBuzz*. Archived from the original on 2012-06-01. Retrieved 2021-08-10. `{{cite news}}`: Check date values in: `|date=` (help)
* Kamath, Sudhish (24 November 2009). "Band-width". *The Hindu*. Archived from the original on 2009-11-28. Retrieved 2019-08-10.
* "Smooth Jazz Show". *The Hindu*. 4 December 2006. Archived from the original on 2007-11-13. Retrieved 2019-08-10.
* Adil, Sahar (6 ഓഗസ്റ്റ് 2009). "All that Jazz, Matt Littlewood Trio at Olive Beach". MyBangalore.com. Archived from the original on 19 ഫെബ്രുവരി 2011. Retrieved 3 മാർച്ച് 2011.
* Sangeetha, P (23 April 2010). "Celebration time for Aalaap Raju!". *Times of India*. Archived from the original on 2012-11-05. Retrieved 2019-08-10.
# അനുരാധ ശ്രീറാം

**ഇംഗ്ലീഷ് വിലാസം**
പ്രദർശിപ്പിക്കുക

| അനുരാധ ശ്രീറാം |
| --- |
|  |
| പശ്ചാത്തല വിവരങ്ങൾ |
| ജന്മനാമം | അനുരാധ |
| ജനനം |  (1970-07-09) ജൂലൈ 9, 1970 വയസ്സ്) Chennai, India  |
| വിഭാഗങ്ങൾ | Playback singing, Carnatic and Hindustani MusicTV host Dubbing Artist |
| തൊഴിൽ(കൾ) | ഗായിക |
| വർഷങ്ങളായി സജീവം | 1995–present |

ഇന്ത്യൻ ചലച്ചിത്രപിന്നണിഗായികയാണ് **അനുരാധ ശ്രീറാം**.എ.ആർ. റഹ്മാൻ ആണ് 'ബോംബെ'എന്ന ചലച്ചിത്രത്തിൽ ഇവർക്ക് ആദ്യമായി അവസരം നൽകിയത്.

## ജീവിതരേഖ

പ്രശസ്ത ചലച്ചിത്ര പിന്നണിഗായികയായിരുന്ന രേണുകയുടെയും മീനാക്ഷീസുന്ദരം മോഹന്റെയും മകളായി 1970 ജൂലൈ 9-ന് ചെന്നൈയിൽ ജനിച്ച അനുരാധ ആദ്യം കോയമ്പത്തൂരിലെ സെന്റ് ഫ്രാൻസിസ് മെട്രിക്കുലേഷൻ സ്കൂളിലും, പിന്നീട് ചെന്നൈയിലുള്ള പദ്മാ ശേഷാദ്രി ബാലഭവനിലുമായി സ്കൂൾ വിദ്യാഭ്യാസം പൂർത്തിയാക്കി. അതിനുശേഷം മദ്രാസ് യൂണിവേഴ്‌സിറ്റിയിൽ പഠനത്തിന് ചേർന്നു. സംഗീതമായിരുന്നു ബിരുദത്തിനും ബിരുദാനന്തര ബിരുദത്തിനും ഐച്ഛിക വിഷയം. ഗവണ്മെന്റ് സ്‌കോളർഷിപ്പോടെ യു.എസിലെ വെസ്ലിയൻ യൂണിവേഴ്‌സിറ്റിയിൽ ഉപരിപഠനം പൂർത്തിയാക്കി.

പ്രസിദ്ധ കർണാടകസംഗീതജ്ഞനായ ശ്രീറാം പരശുറാമാണ് അനുരാധയുടെ ഭർത്താവ്. ഇവരൊരുമിച്ചുള്ള ജുഗൽബന്ദികൾ ശ്രദ്ധേയമാണ്. ഇവർക്ക് ജയന്ത്, ലോകേഷ് എന്നിങ്ങനെ രണ്ട് മക്കളുണ്ട്.

## സംഗീത അഭ്യസനം

കർണാടക സംഗീതത്തിൽ എസ്. കല്യാണ രാമന്റെയും ഹിന്ദുസ്ഥാനിയിൽ മണിക് ബുവ താക്കൂർദാസിന്റെയും ശിഷ്യയായിരുന്നു അനുരാധ ശ്രീറാം.

## ഗാനങ്ങൾ

* ഇഷ്‌ക് ബിനാ ക്യാ ജീനാ... - താൽ
* ഓ പോട്...- ജെമിനി
* കറുപ്പുതാൻ എനക്ക് പുടിച്ച കളറ്...

- വെറ്റിക്കൊടി കട്ട്

* വാളെടുത്താൽ അങ്കക്കലി...

- മീശമാധവൻ

* അപ്പടി പോട്... - ഗില്ലി
* ആയിയേ...ആജായിയേ...- ലജ്ജ
* അച്ചം അച്ചം ഇല്ലൈ...- ഇന്ദിര
* അൻപെന്റ മഴയിലെ...

- മിൻസാരക്കനവ്

* റോജാ പൂന്തോട്ടം...

-കണ്ണുക്കുൾ നിലവ്

* ഒരു നാൾ ഒരു കനവ്...

- കണ്ണുക്കുൾ നിലവ്

* ഒരു പൊണ്ണു ഒണ്ണ്...- ഖുഷി
* പുലരിപ്പൊൻ പ്രാവേ...- ഫ്‌ളാഷ്
* വൺസ് അപോൺ എ ടൈം ഇൻ

ഇന്ത്യ... - ലഗാൻ

* ഒരേ കിനാ മലരോടം-സെവെൻസ്
* മേലേ മേലേ...- മകരമഞ്ഞ്‌

## അവലംബം

## പുറം കണ്ണികൾ

* Fans of Anuradha Sriram on Yahoo Music
* Interview of Anuradha Sriram Archived 2007-12-01 at the Wayback Machine
* Not quite a jugalbandhi! Archived 2012-09-12 at archive.today
# ഹരിചരൺ

ഹരിചരൺ
തമിഴ് ചലച്ചിത്രപിന്നണിഗായകനും കർണാടക സംഗീതജ്ഞനുമാണ് ഹരിചരൺ എന്നറിയപ്പെടുന്ന **ഹരിചരൺ ശേഷാദ്രി**. നിരവധി തമിഴ് തെലുഗു ചിത്രങ്ങളിൽ പിന്നണി ആലപിച്ചിട്ടുള്ള അദ്ദേഹം ഉസ്താദ് ഹോട്ടൽ എന്ന മലയാളചിത്രത്തിലെ "വാതിലിൽ ആ വാതിലിൽ... എന്നു തുടങ്ങുന്ന ഗാനാലാപനത്തിലൂടെ മലയാള ഗാനാസ്വാദകർക്കിടയിലും സുപരിചിതനായി. ഇതിനോടകം പതിനേഴിലധികം മലയാളചിത്രങ്ങളിൽ അദ്ദേഹം പിന്നണി പാടി.

## ജീവിതം

1987 മാർച്ച് 20 ന് ചെന്നൈയിലെ ഒരു സംഗീതപാരമ്പര്യമുള്ള കുടുംബത്തിൽ ജനനം. 2004 ൽ പുറത്തിറങ്ങിയ കാതൽ എന്ന തമിഴ് ചിത്രത്തിലാണ് ആദ്യമായി പിന്നണി ആലപിക്കുന്നത്.മലയാളത്തിലെ ഹരിചരനന്റെ ആദ്യ ഗാനം പത്മശ്രീ ഭരത് ഡോ.സരോജ്കുമാർ എന്ന ചിത്രത്തിലെ 'മൊഴികളും മൗനങ്ങളും മിഴികളും വാചാലമായ് തിരകളും തീരവും ഹൃദയവും വാചാലമായ്'എന്ന ഗാനമാണ്.

## അവലംബം
# മലേഷ്യ വാസുദേവൻ

**ഇംഗ്ലീഷ് വിലാസം**

| മലേഷ്യ വാസുദേവൻ |
| --- |
| മലേഷ്യ വാസുദേവൻ |
| ജനനം | 1944, ജൂൺ 15 മലേഷ്യ |
| മരണം | 2011, ഫെബ്രുവരി 20 ചെന്നൈ |
| തൊഴിൽ(s) | പിന്നണിഗായകൻ, അഭിനേതാവ് |

ഒരു പിന്നണിഗായകനും അഭിനേതാവുമാണ് **മലേഷ്യ വാസുദേവൻ** (1944 ജൂൺ 15, 2011 ഫെബ്രുവരി 20). തമിഴ് സംവിധായകൻ എ.പി നാഗരാജനാണ് ഇദ്ദേഹത്തിന് ഈ പേരു നൽകിയത് .

## ജീവിതരേഖ

1944 ജൂൺ 15-നാണ് വാസുദേവൻ ജനിച്ചത്. ഇരുപതാം നൂറ്റാണ്ടിന്റെ ആദ്യം പാലക്കാട് ജില്ലയിലെ ഒറ്റപ്പാലത്തു നിന്നും മലേഷ്യയിലേക്ക് കുടിയേറിയ ചാത്തു നായർ,പാലക്കാട് ജില്ലയിലെത്തന്നെ പൊൽപ്പുള്ളിയിൽ നിന്ന് മലേഷ്യയിലെത്തിയ അമ്മാളു എന്നിവരുടെ എട്ടാമത്തെ മകനായാണ് വാസുദേവന്റെ ജനനം. ജന്മം കൊണ്ട് മലയാളിയായിരുന്നെങ്കിലും അയൽവാസികളിൽ നല്ലൊരുഭാഗവും തമിഴ് വംശജർ തമിഴാണ് അദ്ദേഹം കൂടുതൽ വശമാക്കിയത്. ഉഷയാണ് ഭാര്യ. നടനും ഗായകനുമായ യുഗേന്ദ്രൻ വാസുദേവനാണ് മകൻ, ഗായിക പ്രശാന്തിനി മകൾ.

ചെറുപ്രായത്തിൽ തന്നെ മലേഷ്യയിലെ പ്രാദേശിക തമിഴ്‌ നാടകസംഘങ്ങളിൽ ഗായകനായും അഭിനേതാവായും ഇദ്ദേഹം ജീവിതം ആരംഭിച്ചു. 1967-ൽ വാസുദേവൻ അഭിനയിച്ച രഥ പേയി എന്ന നാടകം സിനിമയാക്കുവാൻ മലേഷ്യയിലെ ഒരു നാടക കമ്പനി തീരുമാനിക്കുകയും അതിനു വേണ്ടി 1968 - ൽ ഇദ്ദേഹത്തെ മദ്രാസിലേക്ക് വിളിച്ചുവരുത്തുകയും ചെയ്തു. ഈ ചിത്രത്തിൽ തന്നെ ജി.കെ വെങ്കിടേഷിന്റെ സംഗീതസംവിധാനത്തിൽ ഒരു ഗാനം ആലപിക്കുകയും ചെയ്തു. പിന്നീട് വാസുദേവൻ മദ്രാസ്സിൽ തന്നെ തുടർന്നു. മദ്രാസിൽ ബന്ധങ്ങളില്ലാത്തതിനാൽ ഇദ്ദേഹത്തിന് പിന്നീട് അവസരങ്ങൾ ലഭിച്ചില്ല. ഒരിക്കൽ ജി.കെ വെങ്കിടേഷിന്റെ സഹായിയായ ഇളയരാജയെ വെങ്കിടേഷിന്റെ ഓഫീസിൽ വച്ച് പരിചയപ്പെടുകയും ആദ്ദേഹത്തിന്റെ പാവലാർ ബ്രദേഴ്‌സ് എന്ന സംഗീത ട്രൂപ്പിൽ വാസുദേവന് അവസരം ലഭിക്കുകയും ചെയ്തു.

തമിഴ്‌ സിനിമകളിൽ 8000 ത്തോളം ഗാനങ്ങൾ ആലപിച്ച ഇദ്ദേഹം 85 ഓളം ചലച്ചിത്രങ്ങളിലും ടി.വി സീരിയലുകളിലും അഭിനയിച്ചു. തമിഴ് കൂടാതെ മറ്റ് ദക്ഷിണേന്ത്യൻ ഭാഷകളിലും ഹിന്ദിയിലും പിന്നണി പാടിയിട്ടുണ്ട്. മലയാളത്തിൽ വളരെക്കുറച്ച് ചിത്രങ്ങൾക്ക് മാത്രമാണ് പിന്നണി പാടിയത്.

2003-ലുണ്ടായ പക്ഷാഘാതം വാസുദേവന്റെ ജീവിതത്തിന്റെ താളം തെറ്റിച്ചു. ഇതിനുവേണ്ടി വൻ തോതിൽ പണം ചെലവാകുകയും അതിനായി പല സ്വത്തുക്കളും വിൽക്കേണ്ടിവരികയും ചെയ്തു. അവസാനനാളുകളിൽ പൊതുവേദികളിൽ നിന്നെല്ലാം അകന്ന് ചെന്നൈയിലെ ഒരു ചെറിയ വീട്ടിലായിരുന്നു അദ്ദേഹത്തിന്റെ താമസം. 2011 ഫെബ്രുവരി 10-ന് മറ്റൊരു പക്ഷാഘാതത്തെത്തുടർന്ന് ചെന്നൈയിലെ ഒരു സ്വകാര്യ ആശുപത്രിയിൽ പ്രവേശിപ്പിയ്ക്കപ്പെട്ട വാസുദേവൻ, ഫെബ്രുവരി 20 ഉച്ചയ്ക്ക് അന്തരിച്ചു. മൃതദേഹം പൂർണ ഔദ്യോഗിക ബഹുമതികളോടെ ബസന്ത് നഗർ ശ്മശാനത്തിൽ സംസ്കരിച്ചു.

## ചില ഗാനങ്ങൾ

1. പിറന്നൊരീമണ്ണും മായുകില്ല (*കാബൂളിവാല*)
2. കാക്കോത്തിയമ്മക്ക് (*കാക്കോത്തിക്കാവിലെ അപ്പൂപ്പൻതാടികൾ*)
3. തമ്പ്രാന്റെ മഞ്ചൽ മെല്ലെ താഴോട്ടു പോരുന്നുണ്ടെ (*നാടോടി*)

## മലയാളചലച്ചിത്രമേഖല

നാടോടി, കാബൂളിവാല,ഒരു മറവത്തൂർ കനവ്, കാക്കോത്തിക്കാവിലെ അപ്പൂപ്പൻ താടികൾ‍, വിഷ്ണുലോകം എന്നീ ചിത്രങ്ങളിൽ മാത്രമാണ് ഇദ്ദേഹം പിന്നണി പാടിയിട്ടുള്ളത്.

## അവലംബം
# മാൽഗുഡി ശുഭ

| മാൽഗുഡി ശുഭ |
| --- |
| ജന്മനാമം | സുഭാഷിണി |
| ജനനം |  (1965-10-17) 17 ഒക്ടോബർ 1965 വയസ്സ്) |
| വിഭാഗങ്ങൾ | പിന്നണി ഗായിക, പോപ് ഗായിക |
| തൊഴിൽ(കൾ) | ഗായിക |
| ഉപകരണ(ങ്ങൾ) | Vocalist |

ഒരു ഇന്ത്യൻ പിന്നണി ഗായികയാണ് **മാൽഗുഡി ശുഭ** (ജനനംഃ ഒക്ടോബർ 17, 1965). കന്നഡ, തമിഴ്, തെലുങ്ക്, മലയാളം, ഹിന്ദി ഭാഷകളിൽ അവരുടെ ഗാനങ്ങൾ റെക്കോർഡുചെയ്തു. രണ്ട് പതിറ്റാണ്ട് നീണ്ട സംഗീതജീവിതത്തിൽ മൂവായിരത്തിലധികം ഗാനങ്ങൾ അവർ ആലപിച്ചിട്ടുണ്ട്.

എ. ആർ. റഹ്മാൻ, വിജി മാനുവൽ തുടങ്ങിയവർ സംഗീതം നൽകിയ പരസ്യ ജിംഗിളുകൾക്ക് ശബ്ദം നൽകിയാണ് മാൽഗുഡി ശുഭ തന്റെ സംഗീതജീവിതം ആരംഭിച്ചത്. ഇളയരാജയുടെ സംഗീതത്തിൽ നാടോടി തെന്ദ്രൽ എന്ന ചിത്രത്തിലൂടെയാണ് അവർ പിന്നണി ഗായികയായി അരങ്ങേറ്റം കുറിച്ചത്. പ്രമുഖ ഇന്ത്യൻ സംഗീതസംവിധായകൻ എ. ആർ. റഹ്മാന്റെ ആദ്യ ആൽബമായ സെറ്റ് മി ഫ്രീ (ശുഭാ സെറ്റ് മി എന്ന പേരിലും അറിയപ്പെടുന്നു) എന്നതിലെ എല്ലാ ഗാനങ്ങളും ശുഭ ആലപിച്ചിരുന്നു. 1989 ൽ പുറത്തിറങ്ങുകയും ശ്രദ്ധിക്കപ്പെടാതെ പോകുകയും ചെയ്ത ഈ ആൽബം 1996 ൽ മാഗ്നസൌണ്ട് എന്ന ലേബൽ വീണ്ടും പുറത്തിറക്കിയപ്പോൾ നല്ല വിൽപ്പനയുള്ള ആൽബമായി മാറി. 1998ൽ മണിരത്നം സംവിധാനം ചെയ്ത ഉയിരേ എന്ന ചിത്രത്തിൽ എ. ആർ. റഹ്മാൻ സംഗീതം നൽകിയ "തയ്യ തയ്യ" എന്ന ഗാനം അവർ ആലപിച്ചു.

മാൽഗുഡി ശുഭയുടെ ആദ്യത്തെ വിജയകരമായ തെലുങ്ക് ആൽബമായ ചിക്കപക് ചിക്കഭും ചെന്നൈയിൽ പുറത്തിറങ്ങി, പത്ത് ലക്ഷം കോപ്പികൾ വിറ്റു. എ. ആർ. റഹ്മാന്റെ സഹായത്തോടെയുള്ള രാജ്-കോട്ടി ആണ് ഗാനങ്ങൾക്ക് സംഗീതം നൽകിയത്.

മലയാളത്തിൽ, സംഗീത മത്സര പരിപാടിയായ ഐഡിയ സ്റ്റാർ സിംഗറിൽ അവർ വിധികർത്താവായി പ്രത്യക്ഷപ്പെട്ടിട്ടുണ്ട്. ഏഷ്യാനെറ്റ് സുവർണ സംപ്രേക്ഷണം ചെയ്യുന്ന *സ്റ്റാർ സിംഗർ 2* (കന്നഡ) എന്ന പരിപാടിയിൽ അവർ വിധികർത്താവാണ്. സ്റ്റാർ വിജയിലെ **സൂപ്പർ സിംഗർ** എന്ന തമിഴ് സംഗീത മത്സര പരിപാടിയിലും അവർ വിധികർത്താവാണ്.

ദക്ഷിണേന്ത്യൻ നടി പ്രിയാമണി, ഹിന്ദി നടി വിദ്യാ ബാലൻ എന്നിവർ മാൽഗുഡി ശുഭയുടെ ബന്ധുക്കളാണ്.

## ടെലിവിഷൻ

| വർഷം. | ടെലിവിഷൻ ഷോ | റോൾ | നെറ്റ്വർക്ക് |
| --- | --- | --- | --- |
| 2024 | *സൂപ്പർ സിംഗർ സീസൺ 10* | അതിഥി. | സ്റ്റാർ വിജയ് |

## ഡിസ്കോഗ്രാഫി

### തമിഴ്

| വർഷം. | സിനിമ | പാട്ട് ( | സംഗീതസംവിധായകൻ | കുറിപ്പുകൾ |
| --- | --- | --- | --- | --- |
| 2010 | *ഈസൻ* | സുഗവാസി | ജെയിംസ് വസന്തൻ |  |

### മലയാളം

| വർഷം | സിനിമ | പാട്ട് ( | സംഗീതസംവിധായകൻ |
| --- | --- | --- | --- |
| 1994 | *തെന്മാവിൻ കൊമ്പത്ത്* | നില പൊങ്കൽ | ബെർണി-ഇഗ്നേഷ്യസ് |
| 1995 | *മന്നാർ മത്തായി സ്പീക്കിങ്* | മച്ചാനെ വാ | എസ്. പി. വെങ്കിടേഷ് |
| 2005 | *ബെൻ ജോൺസൺ* | സോന സോന | ദീപക് ദേവ് |
| 2015 | *ചാർളി* | അകാലി | ഗോപി സുന്ദർ |

## ചലച്ചിത്രരചന

### നടിയെന്ന നിലയിൽ

* *അച്ചം മാഡം നാനം പൈർപ്പു* (2022)

## പരാമർശങ്ങൾ
# നരേഷ് അയ്യർ

**ഇംഗ്ലീഷ് വിലാസം**

| Naresh Iyer(Singer) |
| --- |
| Naresh Iyer |
| പശ്ചാത്തല വിവരങ്ങൾ |
| ജന്മനാമം | Naresh Iyer |
| ജനനം |  (1981-01-03) 3 ജനുവരി 1981 വയസ്സ്) Chennai, India |
| വർഷങ്ങളായി സജീവം | 2005 - present |

ഒരു ചലച്ചിത്രപിന്നണിഗായകനാണ് **നരേഷ് അയ്യർ**. 2006 ൽ പുറത്തിറങ്ങിയ ഹിന്ദി ചലച്ചിത്രമായ രംഗ് ദേ ബസന്തിയിലെ *രൂബരൂ* എന്നഗാനത്തിന് ഏറ്റവും നല്ല പിന്നണിഗായകനുള്ള ദേശിയ പുരസ്കാരവും പുതുമുഖ ഗായകനുള്ള ആർ.ഡി. ബർമ്മൻ ഫിലിംഫെയർ പുരസ്കാരവും നേടിയിട്ടുണ്ട്.
# പറവയ് മുനിയമ്മ

**ഇംഗ്ലീഷ് വിലാസം**

| മുനിയമ്മ |
| --- |
|  |
| ജനനം | മുനിയമ്മ (1937-06-25)ജൂൺ 25, 1937 പറവയ്, മദ്രാസ് പ്രസിഡൻസി, ബ്രിട്ടീഷ് ഇന്ത്യ |
| മരണം | 29 മാർച്ച് 2020(2020-03-29) (82 വയസ്സ്) |
| അവാർഡുകൾ | കലൈമമണി (2019) |

ഒരു ഇന്ത്യൻ നാടോടി ഗായികയും നടിയുമായിരുന്നു **പറവയ് മുനിയമ്മ** (25/26 ജൂൺ 1937 - 29 മാർച്ച് 2020). മധുരയിലെ പറവയ് എന്ന ഗ്രാമത്തിൽ ജനിച്ചതിനാലാണ് അവർക്ക് പറവയ് എന്ന വിശേഷണം ലഭിച്ചത്. പല തമിഴ് ചിത്രങ്ങളിലും സഹനടിയായും അഭിനയിച്ച അവർ ഒരു പിന്നണി ഗായികയുമായിരുന്നു. കലിയാനർ ടിവിയിൽ മുനിയമ്മയ്ക്ക് സ്വന്തമായി പാചക ഷോയും ഉണ്ടായിരുന്നു. സംഗീത സംവിധായകൻ വിദ്യാസാഗറാണ് അവരെ കോളിവുഡ് വ്യവസായത്തിൽ പരിചയപ്പെടുത്തിയത്.

## കരിയർ

മുനിയമ്മ ഗായികയെന്ന നിലയിൽ സാംസ്കാരിക ക്ഷേത്ര ചടങ്ങുകളിൽ പങ്കെടുത്തു. അറുപതുകളിൽ രണ്ടായിരത്തോളം നാടോടി ഗാനങ്ങളും അവതരിപ്പിച്ചു. ഇതിൽ ലക്ഷ്മൺ ശ്രുതിയെ പ്രതിനിധീകരിച്ച് ലണ്ടൻ, സിംഗപ്പൂർ, മലേഷ്യ എന്നിവിടങ്ങളിലവതരിപ്പിച്ച ഷോകളും ഉൾപ്പെടുന്നു.2004 ൽ ദി ഹിന്ദുവിന് നൽകിയ അഭിമുഖത്തിൽ നാടോടി കലയോടും സംസ്കാരത്തോടും മനുഷ്യരാശിയ്ക്ക് അഭിനിവേശമുണ്ടെന്നതിന്റെ തെളിവാണ് അവരുടെ വിദേശ അന്താരാഷ്ട്ര നാടോടി അനുബന്ധ പരിപാടികൾ സാക്ഷ്യം വഹിക്കുന്നത് എന്ന വസ്തുത അവർ ഒരിക്കൽ ചൂണ്ടിക്കാട്ടി.

1995-ൽ പുറത്തിറങ്ങിയ മുത്തു എന്ന ചിത്രത്തിലെ ഒരു ഗാനം ആലപിക്കാൻ എ. ആർ. റഹ്മാൻ സമീപിച്ചെങ്കിലും അജ്ഞാതമായ കാരണങ്ങളാൽ അവർ ആ ഓഫർ നിരസിച്ചു. ധൂൾ (2003) എന്ന ചിത്രത്തിനായി ഒരു നാടോടി ഗാനം ആലപിക്കാൻ സംഗീത സംവിധായകൻ വിദ്യാസാഗർ അവരെ സമീപിച്ചു. അവർ ആ ഓഫർ സ്വീകരിച്ചു. ധൂൾ എന്ന ചിത്രത്തിലൂടെ പിന്നണി ഗായികയായി അരങ്ങേറ്റം കുറിച്ച അവർ തന്റെ ആദ്യ ചലച്ചിത്ര ഗാനം "സിംഗം പോല നടന്തു വാരൻ" എന്ന ഗാനം ആലപിച്ചു. ഇത് ഒരു പോരാട്ട സീക്വൻസിനിടെ ചിത്രീകരിച്ചതിനാൽ പ്രേക്ഷകരുടെ പ്രശംസ പിടിച്ചുപറ്റി. ഒടുവിൽ അതേ സിനിമയിൽ തന്നെ ഒരു സപ്പോർട്ടിംഗ് റോളിൽ അഭിനയിക്കുകയും ഇത് 66-ാം വയസ്സിൽ ചലച്ചിത്ര അഭിനയരംഗത്ത് അരങ്ങേറ്റം കുറിക്കുകയും ചെയ്തു.അമ്പതോളം ചിത്രങ്ങളിൽ അഭിനയിച്ച അവർ സാധാരണയായി മുത്തശ്ശി വേഷങ്ങളിൽ അഭിനയിച്ചു. ചിത്രത്തിന്റെ വിജയവും ഗാനവും മുനിയമ്മയ്ക്ക് ചലച്ചിത്രമേഖലയിൽ നിന്ന് കൂടുതൽ അഭിനയത്തിനും ആലാപനത്തിനും അവസരം ലഭിച്ചു.

2015 ൽ ആശുപത്രിയിലായതിനു ശേഷം തമിഴ് ചലച്ചിത്രമേഖലയിലെ അഭിനേതാക്കളായ ശിവകാർത്തികേയൻ, ശരത്കുമാർ, വിശാൽ എന്നിവരടക്കം സഹായിച്ചു. എം‌ജി‌ആർ ക്ഷേമപദ്ധതി പ്രകാരം മുഖ്യമന്ത്രി ജയലളിത അവരുടെ പേരിൽ 6 ലക്ഷം സ്ഥിര നിക്ഷേപം ഏർപ്പെടുത്തി സഹായിക്കുകയും നടൻ ധനുഷ് അവരുടെ ചികിത്സാ ചെലവുകൾ ഏറ്റെടുക്കുകയും ചെയ്തു.

ഗുരുതരമായ അസുഖത്തെ തുടർന്ന് 2019 നവംബറിൽ അവർ മരിച്ചുവെന്ന് അഭ്യൂഹമുണ്ടായിരുന്നു.വർഷങ്ങളായി ഗുരുതരാവസ്ഥയിലായിരുന്നിട്ടും നടൻ അബി ശരവണന്റെ അഭ്യർത്ഥനയെത്തുടർന്ന് 2020 ഫെബ്രുവരിയിൽ മായാനദി എന്ന സിനിമ തിയേറ്ററിൽ പ്രദർശിപ്പിക്കാനും കാണാനും അവർ എത്തി.തമിഴ്‌നാട് സർക്കാർ 2019 ൽ അവർക്ക് കലൈമമണി നൽകുകയുണ്ടായി.

## മരണം

2020 മാർച്ച് 29 ന്, വാർദ്ധക്യ സഹജമായ അസുഖത്തെത്തുടർന്ന് മുനിയമ്മ 82-ആം വയസ്സിൽ മധുരയിലെ വസതിയിൽ വച്ച് മരിച്ചു.

## അവലംബം

## പുറംകണ്ണികൾ

* ഇന്റർനെറ്റ് മൂവി ഡാറ്റാബേസിൽ നിന്ന് പറവയ് മുനിയമ്മ
# ശ്വേത മോഹൻ

**ഇംഗ്ലീഷ് വിലാസം**

| ശ്വേത മോഹൻ |
| --- |
|  |
| പശ്ചാത്തല വിവരങ്ങൾ |
| ജന്മനാമം | ശ്വേത |
| തൊഴിൽ(കൾ) | ഗായിക |
| ഉപകരണ(ങ്ങൾ) | ഗായിക |

ഒരു ഇന്ത്യൻ ചലച്ചിത്രപിന്നണിഗായികയാണ് **ശ്വേത മോഹൻ**. മലയാളം, തമിഴ്, കന്നട, തെലുഗു, ഹിന്ദി എന്നീ ഭാഷകളിൽ ശ്വേത പാടിയിട്ടുണ്ട്. പിന്നണിഗായികയായ സുജാത മോഹന്റെ മകളാണ് ശ്വേത.

## സ്വകാര്യ ജീവിതം

സ്റ്റെല്ല മരിയ കോളേജിൽ നിന്ന് ശ്വേത ബിരുദം പൂർത്തിയാക്കി. 2011 ജനുവരി 16-നു് സുഹൃത്തായ അശ്വിൻ ശശിയെ ശ്വേത വിവാഹം ചെയ്തു.

## ശ്രദ്ധേയമായ ചില മലയാള ഗാനങ്ങൾ

* അമ്മ മഴക്കാറിനു - മാടമ്പി
* കോലക്കുഴൽ വിളികേട്ടോ - നിവേദ്യം
* കുയിലേ പൂങ്കുയിലേ - നോവൽ
* മാമ്പുള്ളി കാവിൽ - കഥ പറയുമ്പോൾ
* കിളിച്ചുണ്ടൻ മാവിൽ - റോമിയോ
* എന്താണെന്നെന്നോടൊന്നും - ഗോൾ
* മന്ദാരപ്പൂമൂളി - വിനോദയാത്ര
* യമുന വെറുതെ - ഒരേ കടൽ
* തൊട്ടാൽ പൂക്കും - മോസ് ആൻഡ്‌ ക്യാറ്റ്
* ഒരു യാത്രാമൊഴി - കുരുക്ഷേത്ര
* പ്രിയനുമാത്രം - റോബിൻഹുഡ്
* രാക്കുയിലിൻ - സുൽത്താൻ
* ഒരു നാൾ - തലപ്പാവ്
* സുന്ദരി ഒന്ന് - ലയൺ
* മാവിൻ ചോട്ടിലെ -ഒരുനാൾ വരും

## പുരസ്കാരങ്ങൾ

* 2007: മികച്ച ഗായികക്കുള്ള കേരള സർക്കാരിന്റെ ചലച്ചിത്രപുരസ്കാരം - *നിവേദ്യം*
* 2008: മലയാളചലച്ചിത്ര രംഗത്തെ മികച്ച പിന്നണിഗായികക്കുള്ള ഫിലിംഫെയർ അവാർഡ് - *ഒരേ കടൽ*
* 2008: മികച്ച പിന്നണിഗായികക്കുള്ള ഏഷ്യാനെറ്റ് ഫിലിം അവാർഡ് -*നോവൽ*
* മികച്ച പിന്നണിഗായികക്കുള്ള വനിതഫിലിം അവാർഡ്
* മികച്ച പിന്നണിഗായികക്കുള്ള ഫിലിം ക്രിട്ടിക്സ് അവാർഡ്
* 2007: സൻഫീസ്റ്റ് ഇശൈ അരുവി അവാർഡ്

## അവലംബം
# വിജയ് യേശുദാസ്

**ഇംഗ്ലീഷ് വിലാസം**

| വിജയ് യേശുദാസ് |
| --- |
|  |
| പശ്ചാത്തല വിവരങ്ങൾ |
| ജന്മനാമം | വിജയ് യേശുദാസ് |
| തൊഴിൽ(കൾ) | Playback singer |
| വർഷങ്ങളായി സജീവം | 2001-present |

ഒരു ഇന്ത്യൻ ചലച്ചിത്രപിന്നണിഗായകനാണ് **വിജയ് യേശുദാസ്** (ജനനം: മാർച്ച് 23, 1979). വിജയ് ജനിച്ചത് ചെന്നൈയിലാണ്.

തമിഴ്, മലയാളം, ഹിന്ദി, കന്നഡ, തുളു , തെലുഗു എന്നീ ഭാഷകളിൽ പാടിയിട്ടുള്ള ഇദ്ദേഹത്തിന്‌ മികച്ച ഗായകനുള്ള കേരളസംസ്ഥാന ചലച്ചിത്രപുര‍സ്കാരം, നിവേദ്യം എന്ന ചിത്രത്തിലെ കോലക്കുഴൽ വിളി കേട്ടോ എന്ന ഗാനത്തിലൂടെ ലഭിച്ചിട്ടുണ്ട്.

## സ്വകാര്യജീവിതം

മലയാളത്തിലെ ഗാനഗന്ധർവൻ എന്നറിയപ്പെടുന്ന യേശുദാസ് ആണ് വിജയിന്റെ പിതാവ്. മാതാവ് പ്രഭ. തന്റെ കുടുംബത്തിലെ രണ്ടാമത്തെ മകനാണ് വിജയ്. വിജയിന് ഒരു ജ്യേഷ്ഠനും, ഒരു അനുജനും ഉണ്ട്. ജനുവരി 21, 2007 ന് വിജയിന്റെ വിവാഹം കഴിഞ്ഞു. ദർശനയാണ് ഭാര്യ. രണ്ട് മക്കളുണ്ട്. മകൾ അമേയ 2013ൽ നാലാം വയസ്സിൽ 'സാന്ധ്യരാഗം' എന്ന ചിത്രത്തിനുവേണ്ടി ഒരു ഗാനം ആലപിച്ചിരുന്നു. വി. ദക്ഷിണാമൂർത്തി സ്വാമിയായിരുന്നു സംഗീതസംവിധായകൻ. ദക്ഷിണാമൂർത്തി സ്വാമിയുടെ അവസാന ചലച്ചിത്രമായിരുന്നു ഇത്.

## പുരസ്കാരങ്ങൾ

* 2007: മികച്ച ഗായകനുള്ള സംസ്ഥാന ചലച്ചിത്രപുര‍സ്കാരം - കോലക്കുഴൽ വിളി കേട്ടൊ (*നിവേദ്യം*)
* 2007 - സത്യൻ മെമ്മോറിയൽ പുരസ്കാരം - മികച്ച പിന്നണിഗായകൻ (*നിവേദ്യം*)
* 2012 - മികച്ച ഗായകനുള്ള കേരളസംസ്ഥാന ചലച്ചിത്രപുരസ്കാരം

## അവലംബം

## പുറത്തേക്കുള്ള കണ്ണികൾ

* ഔദ്യോഗിക സൈറ്റ് Archived 2009-02-17 at the Wayback Machine
* ഇന്റർനെറ്റ് മൂവി ഡാറ്റാബേസിൽ നിന്ന് വിജയ് യേശുദാസ്
* Star-lit Wedding for Vijay Yesudas Archived 2010-08-22 at the Wayback Machine
* Chronological listing of film songs sung by Vijay Yesudas in Tamil Archived 2014-08-26 at the Wayback Machine, Malayalam Archived 2014-08-26 at the Wayback Machine and Kannada language Archived 2014-08-26 at the Wayback Machine, categorized by song title
# അക്കപ്പെല്ല

**ഇംഗ്ലീഷ് വിലാസം**

വാദ്യോപകരണങ്ങളുടെ പിന്തുണയില്ലാതെയുള്ള ഗാനാലാപന രീതിയാണ് **അക്കപ്പെല്ല**. ഈ രീതിയിൽ ഗാനം ആലപിക്കുമ്പോൾ ഗായകനോ ഗായികക്കോ സംഗീത-വാദ്യ ഉപകരണങ്ങളുടെ പിന്തുണ ലഭിക്കുന്നില്ല. പകരം വിവിധ ഈണത്തിലും താളത്തിലും ഉള്ള സംഗീത ശബ്ദങ്ങളുടെ പിന്തുണ പ്രത്യേക പരിശീലനവും വൈദഗ്ദ്ധ്യവും നേടിയിട്ടുള്ള ഒരു കൂട്ടം സഹ ഗായികാ-ഗായകൻമാർ നൽകുന്നു. അക്കപ്പെല്ലയുടെ ഉറവിടം ഇറ്റലിയാണെന്ന് പറയപ്പെടുന്നു.
# വാലി (ഗാനരചയിതാവ്)

**ഇംഗ്ലീഷ് വിലാസം**

| വാലി (ടി.എസ്. രംഗരാജൻ) |
| --- |
|  |
| തൊഴിൽ | കവി ഗാന രചയിതാവ് |
| ദേശീയത | ഭാരതം |

ഒരു തമിഴ് ചലച്ചിത്രഗാനരചയിതാവും, അഭിനേതാവും, കവിയുമായിരുന്നു ടി.എസ്. രംഗരാജൻ എന്ന **വാലി** (തമിഴ്: வாலி) (29 ഒക്ടോബർ 1931 - 18 ജൂലൈ 2013). പതിനായിരത്തിലധികം തമിഴ് ചലച്ചിത്രഗാനങ്ങൾ രചിച്ചിട്ടുള്ള വാലി സത്യാ, ഹേ റാം, പാർത്താലേ പരവശം, പൊയ്ക്കാൽ കുതിരൈ തുടങ്ങിയ ചിത്രങ്ങളിൽ അഭിനയിച്ചിട്ടുണ്ട്. 2007 ൽ ഭാരത സർക്കാർ പത്മശ്രീ പുരസ്കാരം നൽകി അദ്ദേഹത്തെ ആദരിച്ചു.

## ജീവിതരേഖ

ശ്രീനിവാസ അയ്യങ്കാർ, പൊന്നമ്മാൾ ദമ്പതികളുടെ മകനാണ്. ദീർഘകാലം ആകാശവാണിയിൽ സേവനമനുഷ്ഠിച്ചു. അറുപതുകളിലും എഴുപതുകളിലും എംജി.ആർ അഭിനയിച്ച നിരവധി ചിത്രങ്ങൾക്കു വേണ്ടി ഗാനരചന നിർവ്വഹിച്ചത് വാലിയാണ്.

2013 ജൂൺ മാസം വാർദ്ധക്യസഹജമായ അസുഖങ്ങളെത്തുടർന്ന് ആശുപത്രിയിൽ പ്രവേശിപ്പിക്കപ്പെട്ട വാലി 2013 ജൂലൈ 18- തിയതി 82-ആം വയസ്സിൽ അന്തരിച്ചു. മൃതദേഹം പൂർണ ഔദ്യോഗിക ബഹുമതികളോടെ സംസ്കരിച്ചു. വാലിയുടെ ഭാര്യ നേരത്തേ മരിച്ചിരുന്നു. ഒരു മകനുണ്ട്.

## കൃതികൾ

* അവതാര പുരുഷൻ
* പാണ്ഡവ ഭൂമി
* ​രാമാനുജ കാവ്യം
* കലൈഞ്ജർ കാവ്യം
* കൃഷ്ണ ഭക്തൻ
* നാനും ഇന്ത നൂറ്റാണ്ടും

## വളരെ

## രചന നിർവഹിച്ച ചിത്രങ്ങൾ

ദളപതി

മന്നൻ

## അഭിനയിച്ച ചലച്ചിത്രങ്ങൾ

* 1982 - *പൊയ്ക്കാൽ കുതിരയ്* (തമിഴ്)
* 1988 - *സത്യ* (തമിഴ്)
* 2001 - *പാർത്താലെ പരവശം* (തമിഴ്)
* 2000 - *ഹേ റാം* (തമിഴ്)

## പുരസ്കാരങ്ങൾ

* പത്മശ്രീ
* ചലച്ചിത്രഗാനരചനയ്ക്കുള്ള ദേശീയ അവാർഡ്

## അവലംബം
# മനോ (ഗായകൻ)

**ഇംഗ്ലീഷ് വിലാസം**

| മനോ |
| --- |
|  |
| പശ്ചാത്തല വിവരങ്ങൾ |
| ജന്മനാമം | നാഗൂർ ബാബു |
| ജനനം |  (1965-10-26) ഒക്ടോബർ 26, 1965 വയസ്സ്) വിജയവാഡ, ഇന്ത്യ |
| വിഭാഗങ്ങൾ | പിന്നണിഗായകൻ, കർണാടിക് സംഗീതം |
| തൊഴിൽ(കൾ) | ഗായകൻ , അഭിനേതാവ്, നിർമ്മാതാവ് |
| ഉപകരണ(ങ്ങൾ) | ഗായകൻ |
| വർഷങ്ങളായി സജീവം | 1984 – മുതൽ |
| Spouse(s) | ജമീല |

ഒരു തെന്നിന്ത്യൻ ചലച്ചിത്രപിന്നണിഗായകനാണ് **മനോ** (തെലുഗു:మనో). തെലുഗു,കന്നട,മലയാളം,തമിഴ്,ബംഗാളി, ഹിന്ദി എന്നീ ഭാഷകളിൽ അദ്ദേഹം പാടുന്നു. കാതലൻ എന്ന തമിഴ് ചിത്രത്തിലെ "മുക്കാല മുക്കാബുല..", ഉള്ളത്തൈ അല്ലി താ എന്ന ചിത്രത്തിലെ "അഴകിയ ലൈല..", മുത്തുവിലെ "തില്ലാന.." എന്നീ ജനപ്രിയ ഗാനങ്ങളിലൂടെ മനോ പ്രശസ്തിയിലേക്കുയർന്നു.

## ജീവിതം

ഒരു മുസ്ലിം കുടുംബത്തിൽ ജനിച്ച മനോവിന്റെ യഥാർഥ നാമം നാഗൂർ ബാബു എന്നാണ്. ഇളയരാജയാണ് അദ്ദേഹത്തിന്റെ നാമം മനോ എന്നാക്കിയത്. പ്രശസ്ത വോക്കലിസ്റ്റ് നേദാനുരി കൃഷ്ണമൂർത്തിയിൽ നിന്ന് അദ്ദേഹം കർണാടിക് സംഗീതം അഭ്യസിച്ചു.

## അവലംബം
# താമരൈ

**ഇംഗ്ലീഷ് വിലാസം**

ഒരു തമിഴ് കവയിത്രിയും ചലച്ചിത്രഗാന രചയിതാവും എഴുത്തുകാരിയും പത്രപ്രവർത്തകയുമാണ് **താമരൈ**. തമിഴിൽ മാത്രം ഗാനങ്ങൾ എഴുതുന്നതിലൂടെ ഇവർ കൂടുതൽ ശ്രദ്ധിക്കപ്പെട്ടു. പലപ്പോഴും ശുദ്ധതമിഴ് ഗാനങ്ങളാണ് താമരൈയുടേത്.
ഉന്നിടെത്തിൽ എന്നെകൊടുത്തേൻ എന്ന ചിത്രത്തിലെ മല്ലിക പൂവേ എന്ന ഗാനവും മിന്നലെ എന്ന ചിത്രത്തിലെ വസീഗര എന്ന ഗാനവും താമരൈയ്ക്ക് വഴിത്തിരിവായി. പാർത്ത മുതൽ നാളെ...,നെഞ്ചുക്കുൾ പെയ്തിടും മാമഴൈ..., കൺകൾ ഇരണ്ടാൽ.... തുടങ്ങിയ ഇവരുടെ മറ്റു പ്രശസ്ത ഗാനങ്ങളാണ്.

## കുടുംബം

എഴുത്തുകാരനും തമിഴ് ദേശീയ വിടുതലൈ ഇയക്കം രാഷ്ട്രീയ പ്രവർത്തകനുമായ ത്യാഗു ആണ് ഭർത്താവ്. മകൻ സമരൻ. തന്നെയും മകനെയും ഉപേക്ഷിച്ചുപോയ ഭർത്താവ് ത്യാഗു പരസ്യമായി മാപ്പ് പറയണമെന്നും ത്യാഗുവിന്റെ കഴിഞ്ഞ 20 വർഷത്തെ പൊതുജീവിതം അന്വേഷിക്കണമെന്നുമാവശ്യപ്പെട്ട് 2015 ൽ താമര മൂന്ന് ദിവസം വള്ളുവർകോട്ടത്ത് സമരം നടത്തി.

## അവലംബം
# മഹാലക്ഷ്മി അയ്യർ

| മഹാലക്ഷ്മി അയ്യർ |
| --- |
| 2010-ൽ മഹാലക്ഷ്മി അയ്യർ |
| പശ്ചാത്തല വിവരങ്ങൾ |
| ജനനം | മുംബൈ, ഇന്ത്യ |
| വിഭാഗങ്ങൾ | പിന്നണി, ഇന്ത്യൻ ക്ലാസിക്കൽ സംഗീതം, നാടൻ, ഇൻഡിപോപ്പ് |
| തൊഴിൽ(കൾ) | ഗായിക, പിന്നണി ഗായിക |
| ഉപകരണ(ങ്ങൾ) | Vocalist |
| വർഷങ്ങളായി സജീവം | 1996 ഡിസംബർ–മുതൽ |

**മഹാലക്ഷ്മി അയ്യർ** തമിഴ്- ബോളിവുഡ് ചലച്ചിത്ര രംഗത്തെ പ്രശസ്ത ഇന്ത്യൻ പിന്നണി ഗായിക ആണ്. ഇതിനുപുറമേ തെലുഗു, ബംഗാളി, മറാത്തി, ഒഡിയ, ഗുജറാത്തി, ആസാമീസ്, കന്നഡ എന്നീ ഭാഷകളിലും പാടിയിട്ടുണ്ട്.

## ടെലവിഷൻ ഗാനങ്ങൾ

| വർഷം | സീരിയലിന്റെ പേര് | കമ്പോസർ | കമ്പനി / നിർമ്മാണം |
| --- | --- | --- | --- |
| 2000 | കസം | ലലിത് സെൻ | ബാലാജി ടെലിഫിലിംസ് |
| 2002-2003 | കുഛ് ഝുകീ പൽകേ | ലലിത് സെൻ | ബാലാജി ടെലിഫിലിംസ് |
| 2002-2005 | കെഹ്താ ഹേ ദിൽ | ലലിത് സെൻ | ബാലാജി ടെലിഫിലിംസ് |
| 2002–2006 | അസ്തിത്വ...ഏക് പ്രേം കഹാനി | പ്രീതം | ആനന്ദ ഫിലിംസ് & ടെലികോം. പ്രൈ. ലി. |
| 2003–2004 | ആന്ധി | ലലിത് സെൻ | സിദ്ധാന്ത് സിനിവിഷൻ |
| 2006-2007 | ഥോഡീ ഖുഷി ഥോഡേ ഗം | ഉത്തംക് വോറ | ശോഭന ദേശായി പ്രൊഡക്ഷൻ പ്രൈവറ്റ് ലിമിറ്റഡ് & ആഡ് ലാബ്സ് |
| 2006-2009 | ബനൂ മേ തേരീ ദുൽഹൻ | കെ.സി.ലോയ് & ആശിഷ് റേഗോ | ശകുന്തളം ടെലിഫിലിംസ് |
| 2007-2008 | മേരീ ആവാസ് കോ മിൽ ഗയീ റോശ്നീ | ജീത്ത് ഗാംഗുലി | ഫോക്സ് ടെലവിഷൻ സ്റ്റുഡിയോസ് |
| 2008-2010 | മിലേ ജബ് ഹം തും | ശാലീൻ ശർമ്മ | സൺഷൈൻ പ്രൊഡക്ഷൻസ് & എൻഡെമോൽ ഇൻഡ്യ |
| 2009–2011 | മാഝിയാ പ്രിയലാ പ്രീത്ത് കലേനാ | ശ്രീകാന്ത് താക്കറെ | ബാലാജി ടെലിഫിലിംസ് |
| 2010–സജീവം | ബന്ധ് രേശ്മാചേ | ശ്രീകാന്ത് താക്കറെ | ബാലാജി ടെലിഫിലിംസ് |
| 2015-സജീവം | ആധേ അധൂരേ | N/A | ആനന്ദ ഫിലിംസ് & സിന്ദഗീ ടിവി പ്രൊഡക്ഷൻസ് |

## പുരസ്കാരങ്ങൾ

* *Alpha award for Best Playback*, for *Adhar*
* *Maharashtra Kala Niketan Award*, for *Suna Yeti Gharaat*
* 2016: Nominated, Best Female Playback Singer – Tamil – "Un Maele Oru Kannu"(Rajini Murugan)

## അവലംബം

## പുറംകണ്ണികൾ

* ഇന്റർനെറ്റ് മൂവി ഡാറ്റാബേസിൽ നിന്ന് മഹാലക്ഷ്മി അയ്യർ
* An interview with Rediff.com
* OpenBeast interview
* An interview with indiaFM.com